ช่อง 8 เอาฤกษ์ เอาชัย บวงสรวง ภูตรัตติกาล ก่อนลงจอตอนแรก คืนนี้
มูให้สุดแล้วหยุดที่เรตติ้งปัง งานนี้ คุณเหน่ง-นงลักษณ์ งามโรจน์ กรรมการผู้จัดการ บ.อาร์.เอส.เทเลวิชั่น จำกัด และ คุณณณิญา พรหมเงิน ผู้อำนวยการสายงานละครโทรทัศน์ ช่อง 8 ร่วมด้วย ผู้จัดคนเก่ง บุณฑณิก บูลย์สิน ถือฤกษ์ดี 09.19 น. บวงสรวงละคร แนวโรแมนติก ดราม่า แฟนตาซี เรื่อง ภูตรัตติกาล เพื่อเอาฤกษ์เอาชัย ที่ กำลังจะลงจอให้แฟนละครได้ชมกันในคืนนี้เป็นตอนแรก ณ ลานพระพรหม อาร์เอส กรุ๊ป ถนนประเสริฐมนูกิจงานนี้เรียกว่าขนกับมาหมดเรื่อง นำโดยพระเอกหล่อมาดเข้ม โอม-อัชชา นามปาน ที่มาร่วมงานกับทางช่อง 8 ครั้งแรก ประกบคู่กับนางเอก เบนซ์-ปุณยาพร พูลพิพัฒน์ ซึ่งทั้งคู่มาประชันบทบาทร่วมกันเป็นครั้งแรก ตามด้วยพระนางคู่สองอย่าง โอห์ม-ฐิติวัฒน์ ฤทธิ์ประเสริฐ ประกบคู่กับ เทียน-อัจฉรี บัวเขียว ที่งานนี้ขอถอดสายสะพาย รองอันดับ 1 มิสยูนิเวิร์สไทยแลนด์ 2016 มาลงประเดิมละครเรื่องแรก แถมทั้งคู่ยังได้โชว์สกิล อู้คำเมือง ได้เนียนในละครอีกด้วย ร่วมด้วย นักแสดงสาว มิ้นท์-ณัฐวรา วงศ์วาสนา ที่มาร่วมงานกับช่อง 8 ครั้งแรก แทกทีมร้ายคู่กับ หนุ่ม ณัฏฐ์-เทพหัสดิน ณ อยุธยา นอกจากนี้ยังมีนักแสดงจากละครเรื่องนี้ ร่วมงานบวงสรวงครั้งนี้ อาทิ ปาย สิตางค์ จอร์จ-ฐปนัท หม่อมเอ็ม อรรถพล ต้น-อธิวัฒน์ หน่อย-อุ่นเรือน น้องอิงฟ้า-ภูริชญาบรรยากาศในงานเรียกได้ว่าคึกคัก เพราะงานนี้ได้แฟนคลับของหนุ่มโอห์ม มาให้กำลังใจล้นหลาม ทำเอาลานพระพรหมอาคารอาร์เอสกรุ๊ป เล็กลงไปถนัดตา ถึงเวลาได้ฤกษ์ดี บวงสรวง เปิดตัวด้วยเซตนักแสดงนำที่มาในชุดเชียงตุง ตามคาแรกเตอร์ละครนำโดย โอม-อัชชา เบนซ์-ปุณยาพร เทียน-อัจฉรี โอห์ม-ฐิติวัฒน์ มิ้นท์-ณัฐวราณัฏฐ์-เทพหัสดิน ณ อยุธยา เรียกเสียงกรี๊ดและแสงแฟลชได้ไม่น้อย หลังจากเข้าพิธีบวงสรวงเสร็จ งานนี้นักแสดงต่างเข้าไปหยิบของไหว้ ติดไม้ติดมือกลับบ้านเพื่อความมงคล พูดเลยว่า มูขนาดนี้ แถมละครก็สนุกเข้มข้นครบรส เรตติ้งปังแน่นอน ติดตามความสนุกครบรสนี้ได้ ในละคร ภูตรัตติกาล ทุกวันจันทร์-พฤหัสบดี เวลา 20.20 น. ทางช่อง 8 คืนนี้พุธที่ 22 กรกฎาคม เสนอเป็นตอนแรก ห้ามพลาดอ่านเรื่องย่อนิยายไทยรัฐทุกเรื่อง >> คลิกที่นี่
บวงสรวงละคร แนวโรแมนติก ดราม่า แฟนตาซี เรื่อง ภูตรัตติกาล เพื่อเอาฤกษ์เอาชัย ที่กำลังจะลงจอให้แฟนละครได้ชมกันในคืนนี้เป็นตอนแรก ณ ลานพระพรหม อาร์เอส กรุ๊ป ถนนประเสริฐมนูกิจ
ภูตรัตติกาล,นิยาย,ช่อง 8,บวงสรวงละคร,ภูตรัตติกาล EP1,ละคร